
REFERAT

pentru avizarea Planului Urbanistic de Detaliu „Ansamblu de locuinţe colective”
 str. I. Slavici nr. 98, Timişoara


Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată cu nr. U32007-2440/22.05.2007, prin care se solicită avizarea din punct de vedere urbanistic a Planului Urbanistic de Detaliu „Ansamblu de locuinţe colective” str. Ioan Slavici nr. 98, Timişoara

Având în vedere cerinţele Certificatului de Urbanism nr. 374 din 17.01.2007.
Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Planului Urbanistic de Detaliu „Ansamblu de locuinţe colective” str. Ioan Slavici nr. 98, Timişoara.

Documentaţia este elaborată de proiectantul S.C. MG BUILDING DESIGN S.R.L., proiect nr. 122/2007, la cererea beneficiarului S.C. MG BUILDING DESIGN S.R.L.Timişoara. 
Terenul propus pentru construire este situat în intravilan municipiului Timişoara, în zona de sud-vest. Prin PUG Timisoara pentru această zonă este stabilită funcţiunea de locuire şi funcţiuni complementare cu regim de inălţime peste P+2E.


Zona studiată, care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.
Terenul, în suprafaţă totală de 4169 mp, aflat în proprietatea lui S.C. MG BUILDING DESIGN S.R.L.Timişoara este identificat prin C.F. nr. 1891 Timişoara, nr. cadastral 74-76/a. Pe teren există o casa familială cu regim de înălţime S+P, compusă din două corpuri principale şi câteva anexe P, construcţii ce urmează a fi demolate, în baza Autorizaţiei de Desfiinţare

În zona adiacentă sunt în general terenuri proprietate privată, pe care sunt locuinţe individuale, cu regim de înălţime P – P+2E.

Documentaţia are drept obiectiv realizarea unui ansamblu de locuinte colective cuplate şi funcţiuni complementare, cu regim de înălţime S/D+P+2E+M. Ansamblul de locuinţe este compus din corpuri de clădire dispuse liniar, în lungul parcelei, având fiecare un număr de apartamente rezultat din soluţia de arhitectură, asigurându-se locuri de parcare şi un minimum de 20% spaţii verzi, conform reglementărilor în vigoare.

Accesul pe parcelă se va face din str. I.Slavici, în conformitate cu Avizul Comisiei de Circulaţie nr. TH2007-001563/19.04.2007, printr-un racord la drumul public. 
Drumul propus va deveni domeniu public conform declaraţiei din documentaţie. Prin propunerea prezentată se deschide posibilitatea densificării unei zone de tip rural.

Indicii de construibilitate propuşi prin documentaţie sunt:
· procent de ocupare al terenului de maxim 40,0% 
· coeficient de utilizare al terenului de maxim 2,0
· regim de înălţime – S/D+P+2E+M
Obţinerea Autorizaţiei de Construire este condiţionată de trecerea suprafeţei pentru drumul propus în domeniul public şi de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. aprobat prin HCL nr. 157/2002.


Se vor respecta toate condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile cerute prin Certificatul de Urbanism, în conformitate cu legislaţia în vigoare şi Ghidul privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T.         ( M.T.C.T.)

Planul Urbanistic de Detaliu, „Ansamblu de locuinţe colective” str. Ioan Slavici nr. 98, Timişoara, se va integra în Planul Urbanistic General al Municipiului Timişoara şi va avea o valabilitate de 10 ani. 

